Andreas Georg von Bayer

Andreas Georg von Bayer (29. november (vkj) 1738 Riia − 30. november 1811 (vkj) Riia) oli Liivimaa põllumees ja mõisaomanik.

Elulugu
Ta sündis Liivimaa peaökonoomiadirektori Andreas Bernhard von Bayeri (1709−1753) ja tema abikaasa Anna Elisabeth von der Pahleni (1709−1764) vanema pojana.EAA, f. 1674, n. 2, s. 11, L 40. Astus Holsteini sõjaväeteenistusse, kus tõusis kapteniks. Seejärel asus tsiviilteenistusse ja sai Holsteini kammerhärraks. Asehalduskorra ajal oli Riia kreisi aadlimarssal.Erik Amburgeri andmebaas. Nr 1479 . 1800. aastal valiti ta Liivimaa Üldkasuliku ja Ökonoomilise Sotsieteedi tegevliikmeks.EAA, f, 1185, n. 1, s. 1204, L 9. Tema surmaga kustus Bayeri suguvõsa meesliin.

Viited

Kirjandus
Taube, Michael Frh. von. Die Concepte zu den Standes-Erhöhungs-Diplomen für kaiserlich-russische Staats-Unterthanen in deutschen und österreichlischen Adels-Archiven. – Jahrbuch für Genealogie, Heraldik und Sphragistik. 1903. Mitau: Gedruckt bei J. F. Steffenhagen und Sohn, 1905. Lk 49-86. Siin: lk 51.

 Välislingid 
Andreas Georg von Bayeri isikuloolised andmed

Kategooria:Liivimaa aadlikud
Kategooria:Liivimaa mõisnikud
Kategooria:Liivimaa Üldkasuliku ja Ökonoomilise Sotsieteedi tegevliikmed
Kategooria:Sündinud 1738
Kategooria:Surnud 1811